เที่ยวงาน "Village Tourism Festival 2022” กระตุ้นการท่องเที่ยววิถีชุมชนและกระจายรายได้สู่ท้องถิ่นอย่างยั่งยืน
การท่องเที่ยวแห่งประเทศไทย (ททท.) เชิญชวนประชาชนเข้าร่วมงาน "Village Tourism Festival 2022” ณ อุทยาน 100 ปี จุฬาลงกรณ์มหาวิทยาลัย กรุงเทพมหานคร ตั้งแต่วันที่ 18-19 มิถุนายน 2565 เพื่อกระตุ้นการท่องเที่ยวภายในประเทศและเปิดมุมมองการท่องเที่ยววิถีชุมชนให้กับคนรุ่นใหม่ ตลอดจนกระจายรายได้สู่ชุมชนอย่างยั่งยืน ซึ่งจัดภายใต้บรรยากาศในสวนสไตล์ Cozy Village ที่ประดับประดาตกแต่งอย่างสวยงาม ภายในงานมีซุ้มร้านค้าที่คัดสรรอาหารจากทุกภูมิภาค มีการนำเสนอสินค้าและบริการทางการท่องเที่ยวทั่วประเทศ และร่วมทำกิจกรรม DIY แปลกใหม่กับชุมชน พร้อมรับชมการแสดงทางวัฒนธรรมที่โดดเด่นและการแสดงชั้นนำที่เป็นตัวแทนสะท้อนอัตลักษณ์ของภูมิภาคงาน Village Tourism Festival ดำเนินการภายใต้รูปแบบ COVID Free Event ผู้ที่สนใจเข้าร่วมกิจกรรมสามารถเข้าชมได้วันนี้เป็นวันสุดท้ายตั้งแต่เวลา 12.00 น.-21.00 น. และต้องแสดงหลักฐานการฉีดวัคซีนป้องกันโควิด-19 ครบ 2 เข็ม หรือแสดงเอกสารรับรองผลการตรวจ ATK เป็นลบไม่เกิน 72 ชั่วโมง และปฏิบัติตามมาตรการป้องกันการแพร่ระบาดโรคโควิด-19 อย่างเคร่งครัด